Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: szóló jogszabályok. Az államháztartásról szóló 1992. évi XXXVIII. törvény (Áht.)
Paragraph Index: 1891

2. A GKM Kohéziós Alap Közreműködő Szervezet szervezeti felépítése A Gazdasági és Közlekedési Minisztérium az 1. függelékben foglalt szervezeti felépítés szerint a következő személyeket és minisztériumi szervezeti egységeket jelöli ki az Európai Unió szabályozásának megfelelő KSZ feladatainak elvégzésére és azok irányítására és ellenőrzésére. 2.1. Finanszírozási Programok Főosztálya A minisztérium Finanszírozási Programok Főosztálya látja el a Kohéziós Alapból származó támogatás bevonásával lebonyolított projektek előkészítésének, végrehajtásának és monitoringjának feladataival kapcsolatos tevékenységeket és azok koordinációját a különféle szakterületekkel. Feladatait a minisztérium további szakmai és funkcionális főosztályaival szoros együttműködésben hajtja végre. Részfeladatokat együttműködési megállapodás keretében delegálhat kompetens egyéb szervezetekre. 2.2. A GKM Kohéziós Alap KSZ feladatainak elvégzésébe bekapcsolódó további minisztériumi szervezeti egységek: - Jogi és Koordinációs Főosztály, - Költségvetési Főosztály, - Hálózati Infrastruktúra Főosztály - Infrastruktúra Szabályozási Főosztály - Belső Ellenőrzési Főosztály, - egyéb, az aktuális feladat elvégzéséhez kijelölt illetékes főosztályok. A felsorolt szervezeti egységek a Kohéziós Alap KSZ-szel együttműködve, a vonatkozó EU, illetve hazai szabályozás szerint végzik a Kohéziós Alap segélykonstrukcióval kapcsolatos, a főosztály munkájához kapcsolódó tevékenységeket. Feladataikat és felelősségüket a 2. függelék tartalmazza. 2006/94. szám

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes